cyanic-selkie/wikianc huggingface dataset:
Աշոտ Թելունց
Կենսագրություն
Ծնվել է 1914 թվականի նոյեմբերի 4-ին, Խնձորեսկ գյուղում։ 1938 թվականի ավարտել է Բաքվի Վ․ Ի․ Լենինի անվան մանկավարժական ինստիտուտը։ 1941-1945 թվականներին մասնակցել է Հայրենական մեծ պատերազմին։ 1953-1959 թվականներին եղել է ՀԿԿ Կենտկոմին կից կուսդպրոցի մարքսիզմ-լենինիզմի ամբիոնի վարիչ, 1959-62- թվականներին՝ ՀԽՍՀ Գիտությունների ակադեմիայի փիլիսոփայության և իրավունքի ինստիտուտի մարքսիզմ-լենինիզմի ամբիոնի, 1964-1973 թվականներին՝ Երևանի Խ․ Աբովյանի անվան հայկական մանկավարժական ինստիտուտի փիլիսոփայության ամբիոնի վարիչ։ Աշոտ Թելունցի ուսումնասիրությունները վերաբերում են գիտության սոցիալական պրոբլոմներին։ Եղել է ՀԿԿ Կենտկոմի օրգան «Լենինյան ուղիով» ամսագրի խմբագիր։ Խմբագրել է Ադո Ադոյանի հանրահայտ «Սիրո և ընտանիքի էվոլյուցիան» երկհատոր (1967-1970 թվականներ) գիրքը ։ Տիրապետել է մի շարք օտար լեզուների, զբաղվել բնական գիտություններով։ Իր հետք է թողել խորհրդային շրջանի հայ փիլիսոփայական դպրոցի ձևավորման ու զարգացման վրա ։
Մահացել է 1973 թվականի սեպտեմբերի 27-ին, Երևանում։
Աղբյուրներ
Կատեգորիա:Փիլիսոփաներ այբբենական կարգով Կատեգորիա:Հայ փիլիսոփաներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ Կատեգորիա:Ադրբեջանի պետական մանկավարժական համալսարանի շրջանավարտներ
Բեն Բերնանկե
Բեն Բերնանկե (Ben Shalom Bernanke, ), հրեական ծագում ունեցող ամերիկացի տնտեսագետ։ Սպիտակ տանը կից տնտեսական խորհրդատուների խորհրդի նախագահ (2005-2006)։ ԱՄՆ Դաշնային պահուստային համակարգի կառավարիչների խորհրդի նախագահը 2006 թվականի փետրվարից մինչև 2014 թվականի փետրվար։
Ունի «Բեն ուղղաթիռ» (Helicopter Ben) մականունը, որը ստացվել է այն բանից հետո, երբ ելույթի ժամանակ հայտարարել է, որ երբեմն ճգնաժամի պայմաններում «ուղղաթիռից փող նետելը» կարող է օգտակար լինել գնանկման դեմ պայքարելու համար։ Գնաճի համեմատությունը երկնքից փող թափող ուղղաթիռի հետ պատկանում է Միլթոն Ֆրիդմանին ։
«Time» ամսագիրը Բերնանկեին ճանաչել է 2009 թվականի «Տարվա մարդ» ։
Մանկություն և պատանեկություն
Բեն Բերնանկեն ծնվել է Օգաստա քաղաքում (Ջորջիա նահանգ) 1953 թվականի դեկտեմբերի 13-ին, մեծացել է Դիլոն քաղաքում (Հարավային Կարոլինայի նահանգ)։ Նրա հայրը՝ Ֆիլիպը, դեղագործ է աշխատել, իսկ մայրը՝ ուսուցիչ։ Նա ունի կրտսեր եղբայր և քույր։ Նրա եղբայրը փաստաբան է աշխատում Հյուսիսային Կարոլինայում, քույրը՝ Բոստոնի Բերքլիի երաժշտական քոլեջում։ Հայրական տատն ու պապը, ծնունդով Բորիսլավից, ԱՄՆ են գաղթել 1921 թվականին։
Նույնիսկ մանկության տարիներին Բերնանկեն բազմակողմանի և արտասովոր ունակություններ էր ցուցաբերել։ Նա կատարելագործել է մաթեմատիկայի իմացությունը՝ ուսումնասիրելով բեյսբոլի վիճակագրական տվյալները։ Նրա մայրը հիշում է, որ նույնիսկ այն ժամանակ, երբ նա փոքր երեխա էր, նա մաթեմատիկական տաղանդ ուներ։ Երբ նա տասնմեկ տարեկան էր, նա հաղթեց նահանգի ուղղագրական մրցույթում։ Ավագ դպրոցում նա եղել է դպրոցական թերթի խմբագիրը և որպես ականավոր աշակերտ՝ ավարտական երեկոյի ժամանակ հանդես է եկել եզրափակիչ խոսքով։ Բացի այդ, նա ինքնուրույն ուսումնասիրել է բարձրագույն մաթեմատիկա և նահանգի լավագույն արդյունքը ցույց է տվել SAT քննության ժամանակ (նա ստացել է 1590 միավոր)։ Հարավային Կարոլինայի նահանգը նրան անվանել է իր լավագույն սաքսոֆոնիստներից մեկը։ Հայտնի է նաև, որ Բերնանկեն փորձել է իրեն որպես գրականագետ և աշխատել վեպի վրա։
Բերնանկեն ընդունվել է Հարվարդի համալսարան, թեև սկզբում նրա ծնողները չէին ցանկանում, որ նա այնտեղ սովորի։ Նրանք վախենում էին, որ նա կկորցնի հուդայականության հետ կապը։ Նրա ծնողները ցանկանում էին, որ Բերնանկեն ավելի մոտ սովորի տանը՝ Հարավային Կարոլինայի համալսարանում։ Հարվարդի դասախոս Քեննեթ Մանինգը, սակայն, Բենի ծնողներին համոզել է, որ նա պետք է սովորի Հարվարդում, որտեղ էլ նա գնացել է։
Կարիերա
Դոկտորական աստիճան ստանալուց հետո 1979-1985 թվականներին Բերնանկեն դասավանդել է Սթենֆորդի համալսարանում։ 1985-2002 թվականներին Բերնանկեն դասավանդել է Փրինսթոնի համալսարանում, իսկ 1996-2002 թվականներին եղել է Փրինսթոնի տնտեսագիտության ամբիոնի վարիչ։
2002 թվականին Բերնանկեն դարձել է ԱՄՆ Դաշնային պահուստային համակարգի (ԴՊՀ) կառավարիչների խորհրդի անդամ։ Կառավարիչների խորհրդում Բերնանկեն սերտորեն համագործակցել է ԴՊՀ նախագահ Ալան Գրինսփենի հետ։
2005–2006 թվականներին եղել է Սպիտակ տան տնտեսական խորհրդատուների խորհրդի նախագահ։
2006 թվականին նախագահ Ջորջ Բուշը Բերնանկեին առաջարկել էր ԴՊՀ նախագահի պաշտոնը։ Ամերիկյան Սենատում Բուշի ընտրությունը հավանության է արժանացել գրեթե միաձայն (նշանակմանը դեմ է եղել միայն մեկ հոգի)։ 2006 թվականի փետրվարի 1-ին Բերնանկեն դարձել է ԴՊՀ նախագահ։
2009 թվականի օգոստոսի 25-ին ԱՄՆ նախագահ Բարաք Օբաման առաջարկել է Բեն Բերնանկեին նշանակել ԴՊՀ նախագահ երկրորդ ժամկետով ։ 2010 թվականի հունվարի 28-ին ԱՄՆ Սենատը հաստատել է այն ։
Նրա լիազորությունները սպառվել են 2014 թվականի հունվարին, ինքը բազմիցս հայտարարել է, որ չի պատրաստվում մնալ երրորդ ժամկետով ։
2015 թվականի ապրիլին դարձել է խորհրդական Citadel և Pimco ֆինանսական ընկերություններում ։
2015 թվականին հրատարակել է «Գործելու խիզախություն, հուշեր ճգնաժամի և դրա հետևանքների մասին» հուշագրությունները։
Փրինսթոնի պատվավոր դոկտոր է (2016) ։
Տնտեսության տեսակետներ
Բերնանկեն պահպանողական տեսակետ ունի տնտեսության վերաբերյալ, չնայած նրա գործընկերներն ասում են, որ իր որոշումները կայացնելիս նա առաջնորդվում է ոչ թե հակումներով, այլ փաստերով։ Բերնանկեի մեթոդները նման չեն Գրինսփենի մեթոդներին։ Գրինսփենն առաջնորդվել է իր ինտուիցիայով, մինչդեռ Բերնանկեն առաջնորդվում է մաթեմատիկական վերլուծությամբ։
Բերնանկեն Մեծ դեպրեսիայի մասին գրել է «Essays on the Great Depression» գիրքը։ Ինչպես և Միլթոն Ֆրիդմանը, Բերնանկեն կարծում է, որ Մեծ դեպրեսիան հատկապես դժվար և երկար էր Դաշնային պահուստային համակարգի սխալների պատճառով։ Նա կարծում է, որ Ֆեդրեզերվուն պետք է մեծացներ դրամական զանգվածը ։
Նրա դոկտորական ատենախոսության ամենագլխավոր մտքերից մեկն այն է, որ ներդրողները շատ սխալ քայլեր են անում ոչ բավարար տեղեկացվածության պատճառով։ Բերնանկեն կարծում է, որ Դաշնային պահուստային համակարգը պետք է իր առջև դնի ֆիքսված, հայտնի նպատակներ և ԱՄՆ քաղաքացիներին հստակ տեղեկացնի նրանց մասին, որպեսզի ներդրողներն ավելի շատ տեղեկություններ ունենան։
Բերնանկեն կարծում է, որ Դաշնային պահուստային համակարգը պետք է ոչ թե փորձի պայքարել «տնտեսական պղպջակներ» դեմ, այլ պարզապես կենտրոնանա այնպիսի ստանդարտ նպատակների վրա, ինչպիսիք են լրիվ զբաղվածությունը և գնաճի նվազումը։ Բերնանկեն քննադատության է ենթարկվել այն կարծիքի համար, որ եթե Դաշնային պահուստային համակարգը պայքարեր անշարժ գույքի գների «տնտեսական պղպջակների» դեմ, ԱՄՆ-ին կհաջողվեր խուսափել տնտեսական ճգնաժամից։
Անձնական կյանք
Բերնանկեն ամուսնացած է, ունի երկու երեխա։ Նրա կինը՝ Աննան (Anna Bernanke), սովորել է Ուելսլի քոլեջում (Wellesley College) և Սթենֆորդի համալսարանում։ Նրա որդին՝ Ջոյելը, (Joel Bernanke, ծնված՝ 1982) սովորել է բժշկական դպրոցում։ Դուստրը՝ Ալիսան (Alissa Bernanke, ծնված՝ 1986, սովորել է Սուրբ Հովհաննեսի քոլեջում (St. John’s College):
Ազատ ժամանակ Բերնանկեն սիրում է խաղալ սքվոշ։
Ի տարբերություն Ալան Գրինսփենի, ով իր նախագահության ընթացքում յուրահատուկ անձնավորություն էր, Բերնանկեն բավականին փակ կյանք է վարում։
Արտաքին հղումներ
Կատեգորիա:Ամերիկացի տնտեսագետներ Կատեգորիա:ԱՄՆ-ի հանրապետական կուսակցության անդամներ Կատեգորիա:Գուգենհայմի կրթաթոշակառուներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Հարվարդի համալսարանի շրջանավարտներ Կատեգորիա:ԱՄՆ-ի քաղաքական գործիչներ Կատեգորիա:Ամերիկյան փիլիսոփայական ընկերության անդամներ
Դաշտի դասական տեսություն
Դաշտի դասական տեսություն, տեսական ֆիզիկա դաշտերի և մատերիայի փոխազդեցության մասին, որը չի առնչվում քվանտային երևույթներին։ Հիմնականում տարբերվում են դաշտի ռելյատիվիստական և ոչ ռելյատիվիստական տեսություններ։
Հոծ միջավայրի ֆիզիկա և անհավասարակշիռ ջերմադինամիկա
Անհավասարակշիռ ջերմադինամիկան, ինչպես նաև հոծ միջավայրերի մեխանիկան ու էլեկտրադինամիկան, կարելի է համարել դաշտերի տիպիկ տեսություն։ Անհավասարակշիռ ջերմադինամիկայում և հոծ միջավայրերի մեխանիկայում, ինչպես նաև դասական էլեկտրադինամիկայում և գրավիտացիոն դաշտերի տեսությունում վիճակի փոփոխություններըը նկարագրվում են մասնակի ածանցյալներով դիֆերենցիալ հավասարումներով։
Ոչ պարբերական դաշտեր
Դաշտերի դասական տեսությանը վերաբերվում են նաև ոչ պարբերական դաշտերի տեսությունը, որը կիրառվում է վիճակագրական ռադիոֆիզիկայում և վիճակագրական հիդրոդինամիկայում.
Մաթեմատիկական ձևակերպում
Ընդհանրացնելով տրամաչափիչ դաշտերի տեսությունը` դաշտերի դասական տեսությունը ձևակերպվում է որպես լանգրանժյան շերտավորումների տեսություն, որում դասական դաշտերը ներկայացվում են շերտավորումների ճեղքումներով։
Դասական ֆիզիկայի վրա հիմնված դաշտի միասնական տեսության ստեղծման փորձերը դաշտի դասական միասնական տեսություններ են։ Երկու համաշխարհային պատերազմների տարիներին էլէկտրամագնետիզմի հետ ձգողականության միավորման գաղափարը ակտիվորեն ուսումնասիրել են այնպիսի մաթեմատիկոսներ և ֆիզիկոսներ, ինչպիսիք են Ալբերտ Այնշտայնը, Թեոդոր Կալուզան, Հերման Վեյլ , Արթուր Էդինգտոնը , Գուստավ Մայը և Էռնստ Ռայխենբախերը ։
Գրականություն
Ландау Л. Д., Лифшиц Е. М. Теория поля. — Издание 8-е, стереотипное. — М.: Физматлит, 2001. — 534 с. — («Теоретическая физика», том II). — ISBN 5-9221-0056-4.
Կատեգորիա:Էլեկտրամագնիսականություն Կատեգորիա:Տեսական ֆիզիկա Կատեգորիա:Հավասարումներ Կատեգորիա:Դաշտի դասական տեսություն Կատեգորիա:Բնօրինակում անաղբյուր հոդվածներ
Մատյան (այլ կիրառումներ)
Մատյան՝
Նեմանյա Ռադոնիչ
Նեմանյա Ռադոնիչ (Немања Радоњић, ), սերբ ֆուտբոլիստ, «Օլիմպիկ Մարսել» ակումբի և Սերբիայի ազգային հավաքականի կիսապաշտպան։ 2018 թվականի աշխարհի առաջնության մասնակից։
Ակումբային կարիերա
Ռադոնիչն իր հայրենի քաղաքի «Ռադնիչկի» ակումբի սան է։ Դեռ մանուկ հասակից նա տեղափոխվել է մայրաքաղաքային «Պարտիզան» ակումբի ակադեմիա, իսկ մի քանի ամիս անց՝ ռումինական «Վիտորուլ» ակումբ։ 2014 թվականին Ռադոնիչը կնքել է իր առաջին պրոֆեսիոնալ պայմանագիրը «Ռոմա» ակումբի հետ հինգ տարի ժամկետով։ Նույն թվականին նա վարձավճարային հիմունքներով տեղափոխվել է «Էմպոլի» ակումբի երիտասարդական կազմ։ 2016 թվականի սկզբին Ռադոնիչը վարձավճարային հիմունքներով միացել է իր հայրենի քաղաքի «Չուկարիչկի» ակումբին։ Մարտի 27-ին «Մլադոստի» ակումբի դեմ խաղի ժամանակ նա կատարել է իր նորամուտը Սերբիայի սուպերլիգայում ։ Նույն խաղի ժամանակ Ռադոնիչը խփել է իր առաջին գոլը «Չուկարիչկի» ակումբի կազմում։ 2017 թվականի ամռանը Ռադոնիչը տեղափոխվել է «Ցրվենա Զվեզդա» ակումբի կազմ՝ ստորագրելով պայմատագիր չորս տարի ժամկետով։ Հուլիսի 30-ին «Ռադ» ակումբի դեմ խաղի ժամանակ նա կատարել է իր նորամուտը նոր ակումբի կազմում ։ Օգոստոսի 24-ին Եվրոպա լիգայի որակավորման փուլի խաղերի ժամանակ Նեմանյան ռուսական «Կրասնոդար» ակումբի դեմ խաղի ժամանակ խփել է իր առաջին գոլը «Ցրվենա Զվեզդա» ակումբի կազմում ։ 2018 թվականին Նեմանյան օգնել է ակումբին հաղթել առաջնությունում։
2018 թվականի օգոստոսի 30-ին Ռադոնիչը տեղափոխվել է Մարսելի «Օլիմպիկ» ակումբի կազմ։ Տրանսֆերի արժեքը կազմել է 12 մլն եվրո։ Պայմանագիրը կնքվել է հինգ տարով ։ Սեպտեմբերի 16-ին «Գենգան» ակումբի դեմ խաղի ժամանակ նա կատարել է իր նորամուտը Լիգա 1-ում ։
Կարիերան հավաքականում
2017 թվականին Սերբիայի երիտասարդական հավաքականի կազմում Ռադոնիչը մասնակցել է Եվրոպայի երիտասարդական առաջնությանը։ Մրցաշարի ընթացքում նա մասնակցել է Պորտուգալիայի և Իսպանիայի երիտասարդական հավաքականների դեմ խաղերին։
2017 թվականի նոյեմբերի 14-ին Հարավային Կորեայի դեմ ընկերական խաղում Ռադոնիչը կատարել է իր նորամուտը Սերբիայի ազգային հավաքականի կազմում՝ հանդիպման երկրորդ խաղակեսում փոխարինելով Անդրիյա Ժիվկովիչին ։
2018 թվականին Ռադոնիչը Սերբիայի հավաքականի կազմում մասնակցել է Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Շվեյցարիայի և Բրազիլիայի հավաքակաների դեմ խաղերին։
Ձեռքներումներ
Թիմային
«Ցրվենա Զվեզդա»
Cisco
Cisco, ամերիկյան անդրազգային ընկերություն, որը մշակում և վաճառում է ցանցային սարքավորումներ, նախատեսված է հիմնականում խոշոր կազմակերպությունների և հեռահաղորդակցության ձեռնարկությունների համար։
Աշխարհի խոշորագույն ընկերություններից մեկը, որը մասնագիտացած է բարձր տեխնոլոգիաների ոլորտում։ Սկզբում զբաղվել է միայն կորպորատիվ երթուղիչներով։
Ընկերության բիզնես մոդելի առանձնահատկություններից մեկը դարձել է համակարգչային ցանցերի ինժեներների բազմամակարդակ ճյուղավորված սերտիֆիկացման համակարգը։ Շնորհիվ այն բանի, որ այս համակարգի քննությունները ստուգում են ոչ միայն Cisco-ի արտադրանքի իմացությունը, այլև ցանցային տեխնոլոգիաների և արձանագրությունների իմացությունը, շատ կազմակերպություններ, նույնիսկ այլ ընկերությունների ցանցային սարքավորումների վրա աշխատող, ճանաչում են Cisco-ի մասնագիտական սերտիֆիկատների արժեքը։ Մասնավորապես, փորձագետի մակարդակով սերտիֆիկացումը (CCIE) համակարգչային արդյունաբերության ամենահայտնի և հարգվածներից մեկն է։
Ընկերության գլխավոր գրասենյակը գտնվում է Սան Խոսեում, Կալիֆոռնիա նահանգում։ Ընկերության առանցքային դեմքերի շարքում երկար ժամանակ է գտնվում Ջոն Չեմբերսը՝ նախկինում գլխավոր տնօրենը, իսկ այժմ՝ տնօրենների խորհրդի նախագահ։ Ընկերության գլխավոր տնօրենը 2015 թվականից Չակ Ռոբինսն է։
Պատմություն
Ընկերությունը հիմնադրվել է 1984 թվականին ամուսիններ Լեոնարդ Բոսակի (Leonard Bosack) և Սանդրա Լերների (Sandra Lerner) կողմից, որոնք մինչ այդ զբաղվում էին հաշվողական տեխնիկայի տեխնիկական սպասարկմամբ Սթենֆորդի համալսարանի նահանգում։ Լեոնարդ Բոսակը բազմաթիվ արձանագրությունների երթուղիչի ծրագրեր է մշակել, որոնք գրել Է Ուիլյամ Յեգերը, մեկ այլ աշխատող, որը աշխատել է Փենսիլվանիայի համալսարանից Բոսակի ժամանումից մի քանի տարի առաջ, որտեղ նա ստացել է բակալավրի աստիճան։
Չնայած Cisco-ն առաջին ընկերությունը չէր, որը մշակում և վաճառում էր երթուղիչներ՝ սարքեր, որոնք համակարգչային տրաֆիկը տեղափոխում էին մի ցանցից մյուսը, այն ստեղծեց առաջին կոմերցիոն հաջող բազմաբնույթ երթուղիչը։ Այս սարքը թույլ է տվել նախկինում անհամատեղելի համակարգիչների շփվել միմյանց հետ, նույնիսկ եթե նրանք օգտագործել են տարբեր ցանցային արձանագրություններ։
1990 թվականին Բոսակը և Լերները հեռացել են ընկերությունից՝ ստանալով 170 մլն դոլար, այն բանից հետո, երբ վենչուրային ներդրողները մտցրել են պրոֆեսիոնալ մենեջերների կառավարման կազմի մեջ, ավելի ուշ Բոսակը և Լերները բաժանվել են։
Անվանում
Ciscosystems-ի անունը (փոքր c) շարունակում է օգտագործվել ընկերության ինժեներների համայնքում, երբ ընկերությունը պաշտոնապես փոխարինեց անունը Cisco Systems, Inc-ում։ Մինչ այժմ կարելի է գտնել ciscoSystems անունը IOS հաղորդագրություններում և սխալների հաշվետվություններում։
Ընկերության լոգոտիպն իրենից ներկայացնում է «Ոսկե դարպասներ» կամրջի ոճավորված պատկերը։
Միավորումներ և ձեռքբերումներ
1996 թվականին StrataCom ընկերության ձեռքբերումը թույլ տվեց Cisco - ին դուրս գալ ATM-սարքավորումների շուկա։ Այնուհետև, օգտագործելով ընկերությունների ձեռքբերումը, ներքին զարգացումները և այլ ընկերությունների հետ գործընկերությունը, Cisco-ն մուտք է գործել IP հեռախոսակապի շուկա՝ իր IP հեռախոսներով, կորպորատիվ IP PBX-ով և հանրային հեռախոսային ցանցի դարպասներով։ 2003 թվականին կորպորացիան ձեռք է բերել Linksys ընկերությունը՝ տնային ցանցերի և փոքր գրասենյակների ցանցերի համար սարքավորումներ արտադրող։
2010-ականներին Cisco-ն սկսեց ակտիվորեն կլանել ծրագրային ապահովման տարբեր արտադրողների։ 2012 թվականի դեկտեմբերի 10-ին ավարտվել է Cloupia ընկերության կլանման գործընթացը, որը թողարկում է կոնվերգենտ ենթակառուցվածքային համալիրների (ինչպիսիք են FlexPod, vBlock) ավտոմատացման ծրագրային ապահովում։ 2013 թվականի հուլիսին Cisco-ի սեփականությունն անցավ Sourcefire ընկերությունը՝ Snort-ի հարձակումների հայտնաբերման համակարգի, ClamAV հակավիրուսային փաթեթի և Razorback-ի սպառնալիքների բացահայտման հարթակի մշակողը, գործարքի գումարը կազմել է 2,7 մլրդ դոլար 2014 թվականի սեպտեմբերին կլանել է Metacloud ընկերությունը, որը մասնագիտանում է OpenStack բաց կոդով ամպային համակարգերի ստեղծման և սպասարկման ոլորտում, գործարքը դարձել է OpenStack համայնքի պատմության մեջ ամենախոշորը։
2017 թվականի հունվարին 3,7 մլրդ դոլարով ձեռք է բերվել AppDynamics ընկերությունը՝ հավելվածների արտադրողականության կառավարման համակարգերի մշակողը, իսկ 2017 թվականի մայիսին հայտարարվել է միանգամից երկու ձեռքբերումների մասին՝ Viptela ծրագրային որոշելի ցանցերի մշակման սթարթափի գնման մասին՝ 610 մլն դոլարով , և վերլուծական գործիքների մշակողի՝ Saggezza-ի կլանման մասին ։ 2017 թվականի օգոստոսին կլանել է SpringPath ընկերությունը, որը մշակել է ծրագրային-սահմանվող պահպանման ցանց, որը 2016 թվականից Cisco HyperFlex հիպերքոնվերգենտ համակարգի հիմքն է ։
Սեփականատերեր և ղեկավարություն
Ընկերության ղեկավարը Չակ Ռոբինսն է։
2015 թվականի մայիսի 4-ին պաշտոնապես հայտարարվեց, որ Ջոն Չեմբերսը վայր կդնի գլխավոր տնօրենի իր լիազորությունները և 2015 թվականի հուլիսի 26-ից Cisco-ն կգլխավորի Չակ Ռոբինսը։ Իսկ 65-ամյա Չեմբերսը, որը վերջին 20 տարում աշխարհի խոշորագույն ցանցային սարքավորումների արտադրողի ղեկին է, կպահպանի տնօրենների խորհրդի նախագահի պաշտոնը և կաջակցի իր իրավահաջորդին հարմարվել նոր պաշտոնին ։
Արտադրանք
2010 թվականի սկզբի դրությամբ Cisco-ն արտադրում է մեծ թվով տարբեր սարքեր, օրինակ.
Գործունեության ցուցանիշներ
Ընկերության եկամուտը 2008-2009 ֆինանսական տարում կազմել է 36,12 մլրդ դոլար (նվազել է 9%-ով նախորդ նույն ժամանակահատվածի համեմատ), զուտ շահույթը՝ 6.13 մլրդ դոլար (նվազել է 24%-ով) ։
Ընկերության եկամուտը 2007-2008 ֆինանսական տարում 39,5 մլրդ դոլար է (34,9 մլրդ դոլար 2007 թվականին, աճը 13,2%)։ Զուտ շահույթը 8,1 մլրդ դոլար է (7,3 մլրդ դոլար 2007 թվականին, աճը 9,8%) ։
Cisco-ն Ռուսաստանում, Ուկրաինայում և ԱՊՀ-ում
Ընկերությունն ԱՊՀ-ի շուկայում գործում է 1995 թվականից և ներկայացուցչություններ ունի Մոսկվայում և Սանկտ Պետերբուրգում, ԱՊՀ երկրներում (Ադրբեջանում, Բելառուսում, Ղազախստանում, Ուզբեկստանում) և Ուկրաինայում։
2007 թվականին Cisco-ի վաճառքները ԱՊՀ-ում (գլխավորապես Ռուսաստանում և Ղազախստանում) և Ուկրաինայում տեղեկատվական անվտանգություն ուղղությամբ կազմել են 78 մլն դոլար։ Տարեկան աճի տեմպը կազմել է 33,4% ռուբլով կամ 41,8 % դոլարով։ Շուկայի մասնաբաժինը, որը պահում է Cisco-ն, գերազանցել է 20%-ով ։
Ծանոթագրություններ
Կատեգորիա:ՆԱՍԴԱՔ-ում ցուցակված ընկերություններ
Կարլ Լյովիթ
Կարլ Լյովիթ (Karl Löwith, ), գերմանացի փիլիսոփա։
Կենսագրություն
Կարլ Լյովիթը ծնվել է բողոքականություն ընդունած հրեական ընտանիքում։ Նրա հայրը՝ Վիլհելմ Լյովիթը, ուսուցիչ էր և նկարիչ։
Կարլ Լյովիթը մասնակցում է Առաջին համաշխարհային պատերազմին՝ կռվելով իտալական ռազմաճակատում։ Նա, ծանր վիրավորվելով, հայտնվում է համակենտրոնացման ճամբարում՝ Ջենովայի մոտակայքում։ 1917 թվականին՝ ազատվելուց հետո, Ֆրայբուրգում ուսումնասիրում է փիլիսոփայություն և կենսաբանություն՝ Հուսերլի, Հայդեգերի և Հանս Շպեմանի ղեկավարությամբ։ Մյունխենում պաշտպանում է Նիցշեի փիլիսոփայությանը նվիրված դիպլոմային աշխատանք։ 1924 թվականից աշխատում է Մարբուրգում՝ Հայդեգերի ղեկավարությամբ, մտերմանում է Լեո Շտրաուսի և Հանս Գեորգ Գադամերի հետ։ Պաշտպանում է ֆենոմենոլոգիայի (փիլիսոփայություն) վերաբերյալ դիսերտացիա՝ դառնալով պրիվատ-դոցենտ։ Հայդեգերի հետ տարաձայնություններ է ունենում նացիզմի վերաբերյալ վերջինիս դիրքորոշման պատճառով, բանավեճ է մղում Կարլ Շմիդտի (որ հանդես էր գալիս Հուգո Ֆիալա կեղծանվամբ) քաղաքական փիլիսոփայության դեմ։ Ազգային պատկանելության պատճառով 1935 թվականից նրան այլևս թույլ չեն տալիս դասավանդել։ Մեկնում է Իտալիա, ապա 1936 թվականին՝ Ճապոնիա, իսկ 1941 թվականին՝ ԱՄՆ։ Հարթֆորդում (Կոնեկտիկուտ) վարում է աստվածաբանական սեմինար, 1949 թվականից աշխատում է Նյու Յորքի Սոցիալական հետազոտությունների նոր դպրոցում։ 1952 թվականին վերադար ռնում է Գերմանիա և դասավանդում Հայդելբերգի համալսարանում մինչև թոշակի անցնելը՝ 1964 թվականը ։
Ստեղծագործություն
Փիլիսոփայական մարդաբանության, պատմության փիլիսոփայության և փիլիսոփայության պատմության վերաբերյալ աշխատությունների հեղինակ է (Դեկարտ, Սպինոզա, Ջամբատիստա Վիկո, Հեգել, Կիերկեգոր, Մարքս, Յակոբ Բուրգհարդ, Նիցշե, Մաքս Վեբեր, Հայդեգեր, Կարլ Շմիտդ, Պոլ Վալերի), ինչպես նաև մշակույթի փիլիսոփայության վերաբերյալ աշխատությունների (ներառյալ ճապոնականը)։ Թողել է հուշեր, որոնք  հրատարակվել են 1986 թվականին ։
Նրա ստեղծագործությունների 9-հատորանոց ժողովածուն հրատարակվել է 1981-1988 թվականների ընթացքում Շտուտգարտում ։
Լյովիթի ստեղծագորությունների ամբողջական հավաքածուն ամփոփված է ավելի քան 300 երկերում։
Ծանոթագրություններ
Կատեգորիա:Հրեա փիլիսոփաներ Կատեգորիա:Գերմանացի փիլիսոփաներ Կատեգորիա:Մյունխենի համալսարանի շրջանավարտներ Կատեգորիա:Գերմանիայի հրեաներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:20-րդ դարի փիլիսոփաներ
Կարոլա Լորենցինի
Կարոլինա (Կարոլա) Ելենա Լորենցինի (Carola Lorenzini, ), արգենտինացի առաջին օդաչուներից ։
Կյանք
Լորենցին ծնվել է Բուենոս Այրեսում, Արգենտինայում, ընտանիքի ութ զավակներից յոթերորդն է ։ Հեռախոսային ընկերությունում աշխատել է որպես մեքենագրուհի։ Մասնակցել է թիավարման, տեգահարման, ատլետիկայի և հոկեյի տարբեր մրցումների։ 1933 թվականին նա սկսել է ինքնաթիռով թռչել սովորել Մորոնի ավիաակումբում։ Դասերը թանկ արժեին, և նա ծախսում է իր բոլոր խնայողությունները` վաճառելով նաև իր հեծանիվն ու հանրագիտարանը։ 1935 թվականին նա ստացել է օդաչուի իր վկայականը։ Նույն տարում նա Հարավային Ամերիկայի ռեկորդ է սահմանել` ջրի մեջ ցատկելով 5.700 մետրից ։ Նա նաև մասնակցել ու հաղթել է մի քանի մրցաշարեր` մեծ հետաքրրքություն ցուցաբերելով օդաչուական բարձրագույն վարպետության հանդեպ ։ Հայտնի է դարձել օղակների նետման իր ցուցադրություններով ։ 1938-1940 թվականներին Լորենցինին ներգրավված էր հետազոտական առաքելության մեջ, որի ընթացքում թռիչքներ էին կատարվում Արգենտինայի 14 շրջաններ` օդային քարտեզներ ու թռիչքներ նախագծելու համար։ Նա թռել է յուրաքանչյուր քաղաք ու երկիր` ծանոթագրելով իր ճամփորդությունների քարտեզները ։ Արդյունքում նա ամբողջ երկրում հայտնի է դարձել։ 1939 թվականին Vosotras ամսագիրը Լորենցիին անվանել է Արգենտինայի տարվա ութ կանանցից մեկը, նրա նկարը հայտնվել է El Gráfico ամսագրի շապիկին ։ 1941 թվականի նոյեմբերի 23-ին Լորենցինին կորցրել է իր ինքնաթիռի կառավարումը և վթարի է ենթարկվել։ Նա անմիջապես մահացել է։ Դժբախտ պատահարը տեղի է ունեցել Մորոնում, օդային բարձր վարպետության ցուցադրությունների ժամանակ, որին այցելել էին ուրուգվայցի մի խումբ օդաչուներ ։ Ավելի ուշ հաղորդվել է, որ Լորենցին ծանոթ չէր այն ինքնաթիռին, որով թռչում էր և չափազանց բարկացած էր ցուցահանդեսի կազմակերպչական խնդիրների պատճառով ։ 2001 թվականին Արգենտինայի փոստը դրոշմանիշ է մարել նրա անունով և նկարով ։
Ծանոթագրություններ
Կատեգորիա:Անձինք նամականիշերի վրա Կատեգորիա:Ավիավթարից զոհվածներ Կատեգորիա:Կին օդաչուներ
Լևոն Մատինյան
Լևոն Արշալույսի Մատինյան (1923, սեպտեմբերի 11, Թիֆլիս), հայ խորհրդային նյարդաֆիզիոլոգ։ Կենսաբանական գիտությունների դոկտոր (1970), պրոֆեսոր (1986)։ ՀԽՍՀ գիտությունների վաստակավոր գործիչ (1984)։
Կենսագրություն
1946 թվականին ավարտել է Թբիլիսիի բժշկական ինստիտուտը։ 1947 թվականից աշխատել է ՀԽՍՀ ԳԱ Լևոն Օրբելու անվան ֆիզիոլոգիայի ինստիտուտում, 1971 թվականից՝ նյարդա-էնդոկրին փոխհարաբերության լաբորատորիայի վարիչ։ Գիտական հետազոտությունները վերաբերում են նյարդաբանության, նյարդերի ու ներզատիչ գեղձերի փոխհարաբերության, երիկամների գործունեության նյարդա-հումորալ կարգավորման, կենտրոնական նյարդային համակարգության հետ մակերիկամների և ենթաստամոքսային գեղձի փոխհարաբերության, արյունաստեղծման համեմատական-ֆիզիոլոգիական առանձնահատկությունների հարցերին։ Նյարդային վնասվածքների ֆերմենտային բուժման նրա մշակած մեթոդը ԽՍՀՄ-ում կիրառվում է նյարդաբուժության մեջ։ Մատինյանը եղել է ԱՄՆ-ի պարապլեգիական ընկերության պատվավոր գիտական խորհրդատու (1976 թվական), գլխուղեղի ուսումնասիրության միջազգային կազմակերպության անդամ (1979 թվական) ։
Ծանոթագրություններ
Կատեգորիա:Հայ նյարդաֆիզիոլոգներ Կատեգորիա:Թիֆլիս քաղաքում ծնվածներ Կատեգորիա:ՀԽՍՀ գիտության վաստակավոր գործիչներ Կատեգորիա:Կենսաբանական գիտությունների դոկտորներ
Միխայիլ Մատյուշկին
Միխայիլ Աֆանասևիչ Մատյուշկին (Михаил Афанасьевич Матюшкин, ), ռուս ռազմական գործիչ, ռուսական բանակի գեներալ-անշեֆ (1726)։
Եղել է Պետրոս I-ի արտաքին քաղաքականության կողմնակիցներից, ակտիվորեն մասնակցել նրա մղած ռազմական գործողություններին (Ազովի, Սև, Բալթիկ, Կասպից ծովերը կատարած արշավանքներին)։ Պարսկական արշավանքի ժամանակ, որպես 4 գնդից կազմված զորախմբի հրամանատար, մասնակցել է Ապշերոնյան թերակղզում մղված մարտերին, հատկապես աչքի ընկել Բաքվի գրավման (1723 թվականի հուլիսին) մարտերում։ Մատյուշկինի կորպուսում են գործել Հայկական էսկադրոնը և Հայ-վրացական միացյալ էսկադրոնը։ Մատյուշկինի անմիջական նախաձեռնությամբ հայազգի մարտիկներին 1725 թվականին շնորհվել են զինվորական աստիճաններ, հայկական զորամասերը ընդգրկվել են ռուսական ինտենդանտական սպասարկման մեջ։ Մատյուշկինը սերտ կապեր է հաստատել Արցախի հայ ազատագրական շարժման գործիչների հետ։ Պետրոս I-ի մահից (1725 թվական) հետո, երբ Եկատերինա I հրաժարվել է շարունակել նրա Արևելյան քաղաքականությունը, Մատյուշկինը հրաժարականով հեռացել է Կովկասից։
Members Only, Vol. 4
XXXTENTACION Presents: Members Only, Vol. 4, XXXTentacion-ը գլխավորող ամերիկյան Members Only հիփ հոփ խմբի առաջնաելույթային ստուդիական ալբոմը, որը թողարկվել է 2019 թվականի հունվարի 23-ին  ՝ Թենթասիոնի ծննդյան օրը։ Ալբոմը պարունակում է Members Only արտիստների՝ Ski Mask The Slump God, Bless Santana, Craig Xen և այլք, մասնակցությամբ բազմաթիվ երգեր։ Սա խմբի առաջին թողարկումն էր 2018 թվականի հունիսի 18-ին  Ֆլորիդա նահանգի Դիրֆիլդ Բիչ քաղաքում XXXTentacion-ի մահից հետո     ։
Առաջխաղացում և հեռարձակում
Ալբոմը թողարկվել է 2019 թվականի հունվարի 23-ին՝ Թենթասիոնի ծննդյան օրը։ Ալբոմի թողարկման օրը Members Only-ի մասնակիցները 2019 թվականի հունվարից մինչև մարտ մեկնել են 22-օրյա շրջագայության՝ kid Trunks-ի և Craig Xen-ի գլխավորությամբ և այլ կատարողների՝ Cooliecut-ի, Bass Santana-ի, Flyboy Tarantino-ի, Rawhool-ի, SB-ի, ReddzMoney-ի, DJ Slicid-ի և JAKEGATEWOOD-ի մասնակցությամբ ։
Դավիթ VIII
Դավիթ VIII, Բագրատունիների արքայատոհմից, Վրաստանի թագավոր(1293-1311):
Members Only, Vol. 4
Առաջխաղացում և հեռարձակում
«Sauce!» երգի համար անիմացիոն տեսահոլովակ է թողարկվել 2019 թվականի փետրվարի 15-ին՝ XXXTentacion-ի կատարմամբ։ Հոլովակի անիմատորը և ռեժիսորը Տրիստան Զամիտն էր ։ Ալբոմը ամերիկյան Billboard 200 հիթ-շքերթում հասել է 18-րդ հորիզոնական։ «Sauce!» երգը 2019 թվականի հունիսի 28-ին արժանացել է ոսկե RIAA հավաստագրի ԱՄՆ-ի համար։
Դավիթ VIII
Ավագ որդին Դեմետրե II-ի (Տրապիզոնուհի կնոջից)։
Members Only, Vol. 4
Առևտրային հաջողություն
ԱՄՆ-ում Members Only, Vol. 4-ը Billboard 200 հիթ-շքերթում առաջնաելույթ է ունեցել 18-րդ հորիզոնականում՝ հավաքելով ալբոմի 16.000 միավոր համարժեքը, ընդ որում՝ 2.000-ը ստացվել է առաջին շաբաթվա ընթացքում ալբոմի զուտ վաճառքից ։
Դավիթ VIII
Դավիթը Վրաստանի թագավոր էր նշանակվել Ռումելական 1293 թվականի ապստամբության ժամանակ ռազմական ծառայության համար։ Հաջորդել է հորաքրոջ որդուն՝ Վախթանգ II-ին։ Դավիթ VIII-ի թագավորությունը իրականում տարածվում էր թագավորության արևմտյան մասի վրա, չնայած որ Արևմտյան Վրաստանը Բագրատունիների Իմերեթյան ճյուղի տիրապետության տակ էր եղել 1259 թվականից։ Դավիթը աջակցում է Բաիդու խանին երկրում եղած ներքին հակասությունները վերացնելու համար, սակայն Բաիդու խանը սպանվում է, և նրան փոխարինում է Ղազան խանը, ով հրամայում է վրաց թագավորին գալ Թավրիզ։ Հիշելով հոր ճակատագիրը՝ Դավիթը հրաժարվում է գնալ և պատրաստվում է պատերազմի։ Ղազան խանը պատժիչ արշավախումբ է ուղարկում երկիր։ Դավիթ VIII-ը պատսպարվում է Մթիուլեթի լեռներում և պարտիզանական կռիվների միջոցով հաղթում է մոնղոլական բանակին։ Հետագայում Դավիթի դեմ կռվի է դուրս գալիս մոնղոլական մեկ այլ բանակ, որին չի հաջողվում թափանցել երկրի խորքերը, և զինադադար է կնքվում մոնղոլների և Դավիթի միջև։ Դավիթը իր եղբոր հետ ճանաչվում է անկախ և իշխանություն է ձեռք բերում Ջավախքի հարավային մասի վրա։ Նա բարիդրացիական հարաբերություններ է հաստատում եգիպտական մամլուքների հետ։ Դավիթ VIII-ը ամուսնացել է երկու անգամ։ Առաջինը մոնղոլ արքայադուստր Օլջաթի հետ, երկրորդ անգամ՝ վրաց ազնվական Համադա Սուրամելիի դստեր հետ։
Ծանոթագրություններ
Kapananadze, D. G. Gruzinskaja Numizmatika. Moskau 1955
Կատեգորիա:Վրաց արքաներ
Լուսիո Կոստա
Լուսիո (Լուսիու) Մարսալ Ֆերրեյրա Րիբեյրու Լիմա Կոստա (Lúcio Marçal Ferreira Ribeiro Lima Costa, ), բրազիլացի ճարտարապետ և քաղաքաշինարար, ժամանակակից լատինաամերիկյան ճարտարապետության հիմնադիրներից մեկը։
Կենսագրություն
Ծնվել է Ֆրանսիայում` բրազիլացի ծովակալի ընտանիքում, սովորել է Անգլիայում և Շվեյցարիայում։ 1917 թվականին տեղափոխվել է Բրազիլիա, որտեղ ավարտել է գեղարվեստի դպրոցը։ 1920-ականների վերջին համագործակցել է մոդեռնիստ Գրեգորի Վարշավչիկի (քաղաք Վարշավա) հետ, 1930 թվականին ղեկավարել է դպրոցը։ Կոստան եղել է լավ ուսուցիչ, նրա մերձավոր աշակերտ կարելի է համարել Օսկար Նիմեյերին։ Կոստայի 1930-ական թվականների աշխատանքներից առավել հայտնի է Ռիո դե Ժանեյրոյում կրթության և առողջապահության նախարարության շենքը (Գուստավո Կապանեմայի պալատ)։ Այնտեղ նկատելի է Շառլ Էդուար լը Կորբյուզիեի ազդեցությունը (նա մասնակցել է նախագծին նախնական փուլում), բայց կա նաև ավանդական գաղութային ոճի փոխառություն, ֆունկցիոնալ բրիզ-սոլեյները կից են ազուլեժու հախճասալիկներին։
1930-ական և 1940-ական թվականներին Կոստան ստեղծել է մի քանի այլ ծրագրեր. Նյու Յորքի միջազգային տոնավաճառի տաղավարը (Նիմեյերի հետ համատեղ), Ռիոյում Ռուսաստանի ներկայիս հյուպատոսությունը, Լարանժեյրասի այգին։ 1952 թվականին, Կորբյուզեի հետ համատեղ, նա մշակել է Փարիզի համալսարանական քաղաքի Մեզոն Դե Բրազիլ (Բրազիլիայի տուն) նախագիծը։
1957 թվականին Կոստան ներկայացրել է նոր մայրաքաղաքի` Բրազիլիայի իր նախագիծը, որը նրան համաշխարհային ճանաչում է բերել։ 1960 թվականին ընտրվել է Հարվարդի համալսարանի պրոֆեսոր։ Դրանից հետո ճարտարապետը քիչ նախագծեր է ստեղծել` կենտրոնանալով պատմական և գեղարվեստական ժառանգության ինստիտուտում աշխատանքի վրա։
Մահացել է 1998 թվականին` թողնելով երկու դուստր։
Արտաքին հղումներ
Կատեգորիա:Բրազիլացիներ Կատեգորիա:Ճարտարագետներ Կատեգորիա:Ճարտարապետներ այբբենական կարգով Կատեգորիա:Բրազիլացի արվեստագետներ Կատեգորիա:Բրազիլիայի ճարտարապետություն Կատեգորիա:Բրազիլացի ճարտարապետներ Կատեգորիա:Մոդեռնիստ ճարտարապետություն Կատեգորիա:Մոդեռնիստ ճարտարապետներ Կատեգորիա:Պատվո լեգեոնի շքանշանի կոմանդորներ
Hearteater
«Hearteater» (ոճավորված է` HEARTEATER, ), ամերիկացի ռեփեր XXXTentacion-ի երգը, որը թողարկվել է որպես «Bad Vibes Forever» ստուդիական ալբոմի երկրորդ սինգլ ։
Նախապատմություն
2018 թվականի մարտի 18-ին՝ իր երկրորդ` «?», ստուդիական ալբոմի թողարկումից երկու օր անց, XXXTentacion-ը խնդրեց երկրպագուներին, որպեսզի նրանք բաժանորդագրվեն Մայամիի բարեգործական հիմնադրամի ինստագրամյան էջին՝ հավաքելով 30.000 հետևորդ։ Փոխարենը նա խոստացավ թողարկել մի երգ, որը ներառված չէր ալբոմի վերջին երգացանկում ։ Մարտի 20-ին թողարկեց երգը SoundCloud-ում ։
Շապիկ
Շապիկին պատկերված է XXXTentacion-ի նախկին ընկերուհին՝ Ժենևա Այալան՝ արյունոտ բերանով, ձեռքին՝ սիրտ։ 2016 թվականին նա XXXTentacion-ին մեղադրում էր ընտանեկան բռնության մեջ ։
SoundCloud-ի բնօրինակ շապիկին պատկերված է XXXTentacion-ը իր համերգի քրաուդ սյորֆինգի ժամանակ ։
Թողարկում և առաջխաղացում
XXXTentacion-ը մահացել է 2018 թվականի հունիսի 18-ին ։ 2019 թվականին՝ հարցազրույցի ժամանակ, նրա մենեջեր Սոլոմոն Սոբանդեն ասաց, որ երգը կթողարկվի XXXTentacion-ի չորրորդ ստուդիական ալբոմում՝ «Bad Vibes Forever, Vol. 1» ։ Հոկտեմբերի 22-ին ալբոմում երգը թողարկվել է որպես երկրորդ սինգլ։
Երաժշտական տեսահոլովակ
Սինգլի թողարկումից մի քանի օր առաջ թողարկվեց երգի հոլովակը, որտեղ ներկայացված է Էքսի նախկին ընկերուհու՝ Ժնևա Այալայի հետ տեսագրության սև-սպիտակ հատված ։ Հոլովակը սկսվում է 2018 թվականի ապրիլին (XXXTentacion-ի մահվանից երկու ամիս առաջ) թվագրված ձայնային նոտայով, որում XXXTentacion-ը բացատրում է, թե ինչու է ցանկացել նրան տեսնել տեսահոլովակում ։
Երաժշտական տեսահոլովակը թողարկվել է 2019 թվականի հոկտեմբերի 25-ին։ Այալան անտառում է և գազանաբար կտրատում է մեկ այլ մարդու մարմինը, հավանաբար՝ XXXTentacion-ինը։ Այնուհետև Այալան հայտնվում է մերկ՝ ծածկված արյունով, որից հետո հեռանում է ։
Ծանոթագրություններ
Կատեգորիա:2019 սինգլներ Կատեգորիա:Երգեր այբբենական կարգով Կատեգորիա:2019 երգեր
Վրաստանի խորհրդարան
Վրաստանի խորհրդարան (საქართველოს პარლამენტი), Վրաստանի գերագույն օրենսդիր մարմինը։
2012 թվականից Վրաստանի խորհրդարանի նոր շենքը գտնվում է Քութայիսում։
Համաձայն Վրաստանի սահմանադրությանը՝ խորհրդարանը կենտրոնական օրենսդիր իշխանության ճյուղ է, որի լիազորությունները սահմանափակվում են Աջարիայի և Աբխազիայի ինքնավար հանրապետությունների խորհրդարաններով։
Գտնվելու վայր
Վրաստանի խորհրդարանի գտնվելու վայրը հանդիսանում է Քութայիս քաղաքի նոր շենքը՝ Աբաշիձեների փողոց 26 հասեցում։ Մինչ այդ խորհրդարանը գտնվել է Թբիլիսի քաղաքի հին շենքում, Ռուսթավելիի պողոտայում։ Հին շենքը կառուցվել է 1938-1953 թվականներին Վիկտոր Կոկորինի և Գեորգի Լեժավի նախագծով։
Կարգավիճակ և կանոնակարգ
Ներկա ժամանակներում Վրաստանի խորհրդարանը գումարվում է երկու նստաշրջանով. գարնանային (փետրվար-հունիս) և աշնանային (սեպտեմբեր-դեկտեմբեր)։ Իրար հաջորդում են լիակազմ նիստեր և աշխատանքներ կոմիտեներում։
Վրաստանի խորհրդարանի օրենսդիր իշխանությունը, համաձայն Վրաստանի ահմանադրության, սահմանագծվում է խորհրդարանի օրենսդիր իշխանությամբ ինքնավար հանրապետությունում՝ Աբխազիայում և Աջարիայում։
2016-2020 թթ.-ի գումարում
Ընտրությունների մասաթիվ՝ 2016, հոկտեմբերի 29
Խորհրդարանի խոսնակ՝ Իրակլի Կաբախիձե
Ֆրակցիաներ
2017 թվականի մարտ
2012-2016
ԸՆտրությունների ամսաթիվ՝ 2012, հոկտեմբերի 1
Խորհրդարանի խոսնակ՝ Դավիթ Ուսուպաշվիլի
Ֆրակցիաներ
2016 թվականի հուլիս
Երուկաստրում Թախտաջյանի
Երուկաստրում Թախտաջյանի, խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
30-40 սմ բարձրությամբ բազմամյա բույս է։ Ծաղիկները դեղին են։ Պատիճները ունեն 15-45 մմ բարձրություն ։
Տարածում
Հանդիպում է Երևանի (Գողթ, Գառնի, Զովաշեն, Ողջաբերդ, Իլկասար, Երասխի լեռնաշղթա, «Էրեբունի» պետական արգելոց) և Դարեղեգիսի (Խաչիկ) ֆլորիստիկական շրջաններում ։
Էկոլոգիա
Աճում է ստորին և միջին լեռնային գոտիներում՝ ծովի մակարդարդակից 700-1900 մ բարձրությունների վրա, չոր լանջերին, տափաստաններում, կիսաանապատներում։ Ծաղկում է մայիս-հունիս ամիսներին, պտղաբերում՝ հուլիսին ։
Պահպանություն
Վտանգված տեսակ է։ Հայաստանի էնդեմիկ բույս է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը 500 կմ²-ից պակաս։ Տեսակին, կապված անթրոպոգեն գործոնների, հատկապես ակտիվ տնտեսական գործունեության հետ, սպառնում է տարածման և բնակության շրջանների նվազում։ Հայաստանի Կարմիր գրքի առաջին հրատարակության մեջ ընդգրկված չէր։ CITES-ի և Բեռնի կոնվենցիաներում ընդգրկված չէ ։
Աճելավայրերի մի մասը պահպանվում է «Էրեբունի» և «Խոսրովի անտառ» պետական արգելոցների տարածքում ։
Ծանոթագրություններ
Կատեգորիա:Ծածկասերմեր Կատեգորիա:Խաչածաղկավորներ Կատեգորիա:ՀՀ Կարմիր գրքում գրանցված բույսեր
If You Had My Love
«If You Had My Love» (Եթե ես տամ քեզ իմ սիրտը), ամերիկացի երգչուհի և դերասանուհի Ջենիֆեր Լոպեսի դեբյուտային On the 6 (1999) ստուդիական ալբոմի առաջին սինգլը։ Թողարկվել է 1999 թվականի մայիսի 4-ին։ «If You Had My Love» երգը Լոպեսի ամենահաջողակ սինգլներից մեկն է։ Առաջին շաբաթում այն գրավել է 72-րդ հորիզոնականը Billboard Hot 100 հիթ-շքերթում (1999 թվականի մայիսի 15), իսկ հաջորդ շաբաթ հասել է #64 (մայիսի 22) ։ Մեկ շաբաթ անց սինգլն ընդգրկվել է Hot 100 հիթ-շքերթի լավագույն տասնյակում, իսկ 1999 թվականի հուլիսի 5-ին գրավել է վեցերորդ հորիզոնականը ։ Հունիսի 12-ին «If You Had My Love» երգը հասել է Hot 100 հիթ-շքերթի առաջին հորիզոնական ։
Ծանոթագրություններ
Կատեգորիա:Billboard Hot 100 գլխավորած սինգլներ
Pound the Alarm
«Pound the Alarm», տրինիդադցի երգչուհի Նիքի Մինաժի երգը՝ ձայնագրված 2012 թվականին։ Թողարկված է որպես չորրորդ սինգլ երկրորդ Pink Friday: Roman Reloaded ստուդիական ալբոմից։
Երգի պրոդյուսերները եղել են՝ RedOne-ը, Carl Falk-ը և Rami Yacoub-ը։ Երգի տեսահոլովակը թողարկվել է 2012 թվականի հուլիսի 31-ին։
Ստեղծագործություն
«Pound the Alarm»-ը եվրոդենս ժանրի երգ է՝ փոփի, ռեփի և հաուսի առկայությամբ։ Երգը ստացել է տարբեր գնահատականներ երաժշտական քննադատների կողմից։ Մեծամասնությունը ասել է, որ երգը շատ նման է ալբոմի գլխավոր երգին՝ Starshipsին։ Popdust ամսագրի լրագրող Էնդրյուն Ունտերբերգերը (Andrew Unterberger) վատ կարծիք է գրել և համեմատել է այն Ջենիֆեր Լոպեսի, Տայո Կռուզի, The Black Eyed Peas-ի և Բիյոնսեի աշխատանքների հետ ։
Ուիլյամ Լեբարոն
Ուիլյամ Լեբարոն (William LeBaron, ), ամերիկացի կինոպրոդյուսեր։
Կենսագրություն
Լեբարոնը ծնվել է 1883 թվականի փետրվարի 16-ին Էլգին քաղաքում (Իլինոյս)։ Նա սովորել է Չիկագոյի և Նյու Յորքի համալսարաններում։ 1924 թվականից սկսած Լեբարոնը սկսեց նկարահանվել Հոլիվուդյան ֆիլմերում։
Ուիլյամ Լեբարոնը «Սիմարրոն» ֆիլմի պրոդյուսերն էր, որը 1931 թվականին արժանացել է Ամերիկյան կինոակադեմիայի մրցանակին, որը թվով չորրորդ մրցանակաբաշխությունն էր։ 1932 թվականին Լեբարոնը զբաղեցրեց «Paramount» ստուդիայի տնօրենի պաշտոնը, որպեսզի օգնի փրկել ստուդիան սնանկացումից, նա անմիջապես ցուցադրեց իր կարողությունները և արդարացրեց Բրոդվեյ Մեյ Ուեսթի կնքած պայմանագիրը։
Լեբարոնն ամուսնացավ բրիտանացի կատակերգական դերասանուհի՝ Մեյբլ Գոլինսի հետ։
Ուիլյամ Լեբարոնը մահացել է 1958 թվականին և թաղվել է Փայնսի գերեզմանոցում։
Ծանոթագրություններ
Կատեգորիա:Ամերիկացի կինոպրոդյուսերներ Կատեգորիա:Ամերիկացի գրողներ
Աբդիել Արոյո
Ակումբային կարիերա
Արոյոն «Արաբե Ունիդո» ակումբի սան է։ 2010 թվականի նոյեմբերի 27-ին՝ «Ատլետիկո Վերագուենսե» ակումբի դեմ խաղի ժամանակ նա կատարել է իր նորամուտը Պանամայի առաջնությունում ։ 2011 թվականի հունվարի 31-ին՝ «Սան Ֆրանցիսկո» ակումբի դեմ խաղի ժամանակ Արայոն խփել է իր առաջին գոլը «Արաբե Ունիդո» ակումբի կազմում ։ 2012 թվականին նա «Արաբե Ունիդո» ակումբի կազմում դարձել է Պանապայի չեմպիոն։ 2015 թվականին Արոյոն երկրորդ անգամ հաղթել է երկրի առաջնությունում։
Նույն թվականի ամռանը Արոյոն խզել է պայմանագիրը «Սպլիտ» ակումբի հետ, որից հետո պայմանագիր է կնքել կոլումբիական «Դեպորտես Տոլիմա» ակումբի հետ։ Հուլիսի 25-ին՝ «Օնսե Կալդաս« ակումբի դեմ խաղի ժամանակ նա կատարել է իր նորամուտը Մուստանգի գավաթում ։ Օգոստոսի 8-ին՝ «Միլիոնարիոս» ակումբի դեմ խաղի ժամանակ նա խփել է իր առաջին գոլը «Դեպորտես Տոլիմա» ակումբի կազմում ։
2017 թվականի սկզբին Արոյոն վարձավճարով տեղափոխվել է ուրուգվայական «Դանուբիո» ակումբի կազմ։ Փետրվարի 5-ին՝ «Մոնտեվիդեո Ուոնդերերս» ակումբի դեմ խաղի ժամանակ նա կատարել է իր նորամուտը ուրուգվայական Պրեմիերայում ։ Փետրվարի 18-ին՝ «Ֆենիկս» ակումբի դեմ խաղի ժամանակ Արոյոն խփել է իր առաջին գոլը «Դանուբիո» ակումբի կազմում ։ 2018 թվականի սկզբին Արոյոն վարձավճարային հիմունքներով տեղափոխվել է Կոստա Ռիկայի «Ալախուելենսե» ակումբ։ Փետրվարի 15-ին՝ «Կարմելիտ» ակումբի դեմ խաղի ժամանակ նա կատարել է իր նորամուտը Կոստա Ռիկայի առաջնությունում ։ Մայիսի 14-ին՝ «Դեպորտիվո Սապրիս» ակումբի դեմ խաղի ժամանակ Աբդիելը խփել է իր առաջին գոլը «Ալախուելենսե» ակումբի կազմում ։
Միջազգային կարիերա
2013 թվականին Պանամայի երիտասարդական հավաքականի կազմում Աբդիելը մասնակցել է ԿՈՆԿԱԿԱՖ-ի երիտասարդական առաջնությանը։ Մրցաշարում նա մասնակցել է Սալվադորի երիտասարդական հավաքականի դեմ խաղին ։
2014 թվականի օգոստոսի 7-ին՝ Պերուի հավաքականի դեմ ընկերական խաղի ժամանակ նա կատարել է իր նորամուտը Պանամայի հավաքականի կազմում ։
2015 թվականին Արոյոն դարձել է ԿՈՆԿԱԿԱՖ-ի ոսկե գավաթի բրոնզե մեդալակիր։ Մրցաշարում նա մասնակցել է Հայիթիի, Հոնդուրասի , Տրինիդադ և Տոբագոյի , Մեքսիկայի և երկու անգամ էլ ԱՄՆ-ի հավաքականների դեմ խաղերին ։
2016 թվականին Արոյոն հավաքականի կազմում մասնակցել է ԱՄՆ-ում կայացած Ամերիկայի գավաթին։ Մրցաշարում նա մասնակցել է Չիլիի, Բոլիվիայի և Արգենտինայի հավաքականների դեմ խաղերին ։ Չիլիացիների դեմ խաղի ժամանակ Արոյոն խփել է իր առաջին գոլը Պանամայի հավաքականի կազմում։
2017 թվականին Արոյոն երկրորդ անգամ մասնակցել է ԿՈՆԿԱԿԱՖ-ի ոսկե գավաթին։ Մրցաշարում այս անգամ նա մասնակցել է ԱՄՆ-ի, Մարտինիկայի և Կոստա Ռիկայի հավաքականնների դեմ խաղերին ։ Մարտինիկայի հավաքականի դեմ խաղի ժամանակ Արոյոն գոլ է խփել։
2018 թվականին Արոյոն մասնակցել է Ռուսաստանում կայացած աշխարհի առաջնությանը։ Մրցաշարում նա մասնակցել է Անգլիայի և Թունիսի հավաքականների դեմ խաղերին ։
Ձեռքբերումներ
Ակումբային
«Արաբե Ունիդո»
Միջազգային
Պանամա
Արտաքին հղումներ
Կատեգորիա:Սպլիտի ֆուտբոլիստներ Կատեգորիա:Պանամացի ֆուտբոլիստներ Կատեգորիա:Պանամայի հավաքականի ֆուտբոլիստներ Կատեգորիա:Պանամայի ֆուտբոլի ազգային հավաքական Կատեգորիա:Դեպորտես Տոլիմայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Դանուբիոյի ֆուտբոլիստներ Կատեգորիա:Ֆուտբոլի հարձակվողներ
Դավիթ Ուսուփաշվիլի
Դավիթ Ուսուփաշվիլի, (დავით უსუფაშვილი, ), վրացի իրավաբան, քաղաքական գործիչ, ով 2012 թվականի հոկտեմբերի 21-ից զբաղեցնում է Վրաստանի խորհրդարանի նախագահի պաշտոնը։ 2005 թվականի հունիսի 27-ից 2013 թվականի նոյեմբերի 3-ը եղել է Վրաստանի հանրապետական կուսակցության նախագահը։
Կենսագրություն
Դավիթ Ուսուփաշվիլիծնվել է 1968 թվականին Մագարոյում։ 1992 թվականին ավարտել է Թբիլիսիի պետական համալսարանի իրավագիտական ֆակուլտետը։ 1993-1995 թվականներին մասնակցել է Վրաստանի Սահմանադրության մշակմանը։ 1994-1997 թվականներին եղել է Վրաստանի երիտասարդ իրավաբանների ընկերակցության նախագահը, միացել է Հանրապետական կուսակցությանը։ 2008-2012 թվականներին ընտրվել է Վրաստանի խորհրդարանի պատգամավոր։
Ակտիվ գործունեություն է ցուցաբերել 2003 թվականի նոյեմբերին Վարդերի հեղափոխության ժամանակ, որի արդյունքում տապալվեց Միխայիլ Սահակաշվիլու իշխանությունը։ Ուսուփաշվիլին դարձավ ընդդիմություն և 2005 թվականի հունիսից նախագահեց Վրաստանի հանրապետական կուսակցությունը, որտեղ նրան 2013 թվականի նոյեմբերին փոխարինեց Խաթունա Սամնիձեն ։
2011 թվականին Ուսուփաշվիլին սկսեց համագործակցել հարուստ գործարար, քաղաքական գործիչ Բիձինա Իվանիշվիլիի հետ և դարձավ Իվանիշվիլիի Վրացական երազանք կոալիցիայի առաջնորդներից։ Երբ 2012 թվականի խորհրդարանական ընտրություններում կոալիցիան հաղթանակ տարավ, 2012 թվականի հոկտեմբերի 21-ին Ուսուփաշվիլին ընտրվեց խորհրդարանի նախագահ :
Ընտանիք
Կինը՝ Թինաթին Խիդաշելին, Վրաստանի հանրապետական կուսակցության աշխատակից և ակտիվիստ է։ Ունեն 2 զավակ։
Ծանոթագրություններ
Կատեգորիա:Վրաստանի քաղաքական գործիչներ Կատեգորիա:Թբիլիսիի պետական համալսարանի շրջանավարտներ Կատեգորիա:21-րդ դարի վրացի քաղաքական գործիչներ Կատեգորիա:Վրաստանի խորհրդարանի պատգամավորներ
Չուսումնասիրված (ֆիլմ)
«Չուսումնասիրված» (Uncharted), սպասվելիք ամերիկյան արկածային մարտաֆիլմ, որի ռեժիսորը Ռուբեն Ֆլեյշերն է, իսկ սցենարի հեղինակները՝ Արթ Մարքամը և Մեթ Հոլոուեյը։ Ֆիլմը հիմնված է Էմի Հենիգի ստեղծած նույնանուն տեսախաղի կերպար Նեյթան Դրեյքի բնօրինակ պատմության վրա։ Գլխավոր դերերում են Թոմ Հոլանդը, Մարկ Ուոլբերգը և Անտոնիո Բանդերասը։
«Չուսումնասիրված» ֆիլմը թողարկվելու է Միացյալ Նահանգների կինոթատրոններում 2021 թվականի հուլիսի 16-ին Sony Pictures Releasing-ի կողմից։
Նախադրյալներ
Ֆիլմը ծառայելու է որպես տեսախաղերի փրիքվել՝ միաժամանակ բացահայտելով Նեյթան Դրեյքի և Վիկտոր Սալիվանի ծագումը ։
Նախարտադրություն
2020 թվականի հունվարին Ռուբեն Ֆլեյշերը բանակցությունների մեջ է մտել Նայթին ռեժիսորի պաշտոնում փոխարինելու համար, իսկ ֆիլմի պրեմիերան հետաձգվել է մինչև 2021 թվականի մարտի 5  ։ 2020 թվականի փետրվարին հաստատվել է, որ Ֆլեյշերն է նկարահանելու ֆիլմը, իսկ սյուժեն ծառայելու է որպես խաղերի փրիքվել ։ Ֆիլմը ներշնչվելու է խաղաշարի չորրորդ՝ «Uncharted 4: A Thief's End» խաղից   ։ Նույն թվականի մարտին Թոմ Հոլանդը, Մարկ Ուոլբերգը և Անտոնիո Բանդերասը միացել են դերասանական կազմին՝ Արթ Մարքամի և Մեթ Հոլոուեյի նոր սցենարով ։
Նկարահանումներ
Նկարահանման շրջանը սկսվել է 2020 թվականի մարտի 16-ին Բեռլինի շուրջ գտնվող տարածաշրջաններում ։ Արտադրությունը նախատեսվում էր անցկացնել Բեյբելսբերգ ստուդիայում, մինչև Իսպանիա տեղափոխելը ։ Նկարահանումները դադարեցվել են 2020 թվականի մարտի կեսերին COVID-19 համավարակի պատճառով ։ Սպասվում է, որ աշխատանքը վերսկսվելու է 2020 թվականի հուլիսի 15-ին , սակայն Sony Pictures-ը հայտնել է, որ արտադրությունը դեռևս չի վերսկսվել, և նրանք պատրաստության ընթացքում են՝ այն շուտով սկսելու հույսով ։
Մարքեթինգ
2020 թվականի մայիսին Սոնին գովազդային համագործակցության մեջ է մտել Hyundai Motor Group ընկերության հետ՝ նրանց նոր մոդելները և տեխնոլոգիաները ֆիլմում ցուցադրելու համար ։
Թողարկում
Sony Pictures Releasing-ը նախատեսում է թողարկել «Չուսումնասիրված» ֆիլմը 2021 թվականի հուլիսի 16-ին IMAX և 70 մմ ֆիլմ ձևաչափերում ։ Ֆիլմն ի սկզբանե նախատեսվում էր թողարկել 2016 թվականի հունիսի 10-ին, սակայն պրեմիերան հետաձգվել էր մինչև 2017 թվականի հունիսի 30 ։ Ավելի ուշ ֆիլմը հետաձգվել է մինչև 2020 թվականի դեկտեմբերի 18, իսկ հետո՝ 2021 թվականի մարտի 5  ։ Վերջնականապես ֆիլմի պրեմիերայի ամսաթիվ է սահմանվել 2021 թվականի հուլիսի 16-ը, որն ի սկզբանե «Սարդ-մարդ։ Տնից հեռու» ֆիլմի անանուն սիքվելի թողարկման ամսաթիվն էր ։
Արտաքին հղումներ
Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:Անգլերեն ֆիլմեր Կատեգորիա:2021 ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Columbia Pictures ֆիլմեր
Վլադիմիր Դիմիտրով-Մայստորա
Վլադիմիր Դիմիտրով-Մայստորա (Владимир Димитров-Майстора, բառացի՝ Վարպետ, ), բուլղարացի նկարիչ, գծագրիչ և ուսուցիչ։
Կենսագրություն
Վլադիմիր Դիմիտրովը ծնվել է 1882 թվականի փետրվարի 2-ին Ֆրոլոշ գյուղում՝ մակեդոնացի փախստականների ընտանիքում ։ 1889 թվականին ընտանիքը տեղափոխվում է քաղաք Կյուստենդիլ, որտեղ կրթություն է ստացել ապագա նկարիչը։ Փոխել է մի քանի մասնագիտություն. աշխատել է որպես ներկարար և գրագիր շրջանային դատարանում, որտեղ էլ նկատում են նրա տաղանդը։ Համաքաղաքացիների կողմից կամավորությամբ հավաքված գումարով Վլադիմիր Դիմիտրովը մեկնում է Սոֆիա, որտեղ 1903 թվականին ընդունվում է Գեղարվեստի ուսումնարան (ներկայում՝ Բուլղարիայի գեղարվեստի ազգային ակադեմիա)՝ աշակերտելով Ժեկո Սպիրիդոնովին, Անտոն Միտովին ու Իվան Միրկվիչկային։ Ուսումնարանն ավարտել է 1910 թվականին ։
Իր ստեղծագործական գործունեության առաջին շրջանում Վլադիմիր Դիմիտրով-Մայստորան հիմնականում ստեղծել է դիմանկարներ ու նատյուրմորտներ։ Բալկանյան երկու պատերազմների ու Առաջին համաշխարհային պատերազմի ժամանակ Վլադիմիր Դիմիտրով-Մայստորան՝ որպես նկարիչ, ընդգրկված է եղել Բուլղարիայի բանակի Ռիլայի դիվիզիայում։ Այդ ընթացքում նա ստեղծել է նկարների շարք, որ ռեալիստորեն պատկերում են ճակատային կյանքը։
Պատերազմից հետո Վլադիմիր Դիմիտրովը մեծ համբավ է ձեռք բերում որպես նկարիչ, որ մարտահրավեր է նետել ակադեմիզմին։ 1922 թվականին նա իր անհատական ցուցահանդեսում հանրությանն է ներկայացնում «Հունձք» շարքի նկարները։
Վլադիմիր Դիմիտրովը շատ է ճանապարհորդել Առաջին համաշխարհային պատերազմից առաջ և դրանից հետո. եղել է Ռուսաստանում, Իտալիայում, Ֆրանսիայում, Գերմանիայում և ԱՄՆ-ում։ 1923 թվականին Վլադիմիր Դիմիտրովն աշխատել է Իտալիայում։ 1924-1951 թվականներին նա մշտապես բնակվել է Շիշկովցի գյուղում, որ տեղակայված է Կյուստենդիլ քաղաքից ոչ հեռու։ Մասնակցել է խմբակայի ցուցահանդեսների և կազմակերպել է իր անհատական ցուցահանդեսները Սոֆիայում, երկրի այլ քաղաքներում, ինչպես նաև իր հայրենի երկրամասի գյուղերում։ Այդ ժամանակաշրջանում նկարչի աշխատանքների թեման առավել հաճախ եղել են Կյուստենդիլի երկրամասի բնակիչների կյանքը և շրջակա բնությունը։
1944 թվականին Վլադիմիր Դիմիտրովն արժանացել է Կյուստենդիլի պատվավոր քաղաքացու կոչման։
Վլադիմիր Դիմիտրով-Մայստորան մահացել է 1960 թվականի սեպտեմբերի 29-ին Սոֆիայում։
Արտաքին հղումներ
Կատեգորիա:Բուլղարացի նկարիչներ
Ֆրիդրիխ Օյգեն
Ֆրիդրիխ Օյգեն Վյուրթեմբերգացի (Friedrich Eugen von Würtemberg, ), 1795 թվականի մայիսի 20-ից Վյուրթեմբերգի դուքս: Նրա որդիները Վյուրթեմբերգի ընտանիքի հինգ ճյուղերի հիմնադիրներն են:
Կենսագրություն
Կարլ Ալեքսանդրի և Մարիա Ավգուստ Տուրն և Տաքսիսի չորրորդ որդին է: Վյուրթեմբերգի դքսի գահը զբաղեցրել է վաղ տարիքում՝ 1975 թվականի մայիսի 20-ին Լյուդվիգ Օյգենի մահից հետո: Կյանքի մեծ մասն անցկացրել է Վյուրթեմբուրգյան տոհմին պատկանող Մոնբելյար անկլավում՝ մինչև 1792 թվականիը, երբ այն մտավ Ռավրացինսկյան հանրապետության կազմի մեջ և 1793 թվականին բռնի կերպով միացվեց Ֆրանսիային:
Ընտանիք
1750 թվականին Ֆրիդրիխ Օյգենը ամուսնացել է Ֆրիդրիխ Վիլհելմ Բրանդենբուրգ Շվեդացու և Սոֆիա Դորոտեա Պրուսիացու դուստր Դորոտեա Սոֆիա Բրանդենբուրգ Շվեդացու հետ:
Երեխաները.
Ֆրիդրիխը ուներ նաև ապօրինի երեխա՝ Իոհան Գեորգինիոս ֆոն Զոնտհեյմը (1790—1860)